Hei! Mun nimi on Mirjam Rukajärvi.
Tulen Oulusta. On aina ilo tulla TV7:lle.
Tänään haluaisin puhua väkevästä asiasta, nimittäin voitelusta.
Mitä se voitelu merkitsee?
Ja miksi tarvitsemme voitelua?
Uskoontultuani ajattelin, kun valtava ilo tuli sydämeen -
ja riemu siitä, että oli siirtynyt pimeydestä valkeuteen...
Olin tilaisuudessa, jossa mietin, että haluan tulla uskoon, -
antaa koko elämäni Jumalalle.
Mun puolesta rukoiltiin ja mulle tuli lepo sydämeen.
Tiedätkö, heti siinä paikassa alkoi minussa vaikuttaa voitelu.
Mä en sitä ehkä siinä heti ymmärtänyt.
Kun aloin oppia Jumalan Sanaa ja näin miten se toimii elämässä, -
tajusin, että Pyhä Henki tuo voitelun elämään.
Sä voit täyttyä Pyhällä Hengellä ja kasvaa voitelussa.
Meidät kaikki on kutsuttu elämään voideltuina.
Me kaikki olemme voideltuja, jotka olemme Jeesuksen omia.
1. Joh. 2:20:
Kaikilla meillä on voitelu Pyhältä.
Kaikilla, jotka ovat antaneet elämänsä Jeesukselle.
Mutta miksi se ei aina toimi?
Tai meistä tuntuu, ettei ole voimaa elämässä?
Tuntuu, ettei tämä oikein toimi.
Mä kehottaisin, että etsikää, niin te löydätte.
Kolkuttakaa, niin teille avataan.
Olen rukoillut monen edestä, joka on kaivannut täyttyä Hengellä.
Jumala on se, joka täyttää.
Voit olla varma siitä ja odottaa sitä.
Koska kun olemme voideltuja, -
kaikki mitä teemme, tulee voitelun kautta.
Se tulee paljon helpommaksi.
Meidän ei tarvii luottaa omaan viisauteen, vaan Jumalaan.
Monesti Pyhä Henki avaa itse meille ymmärryksen -
käsittämään esimerkiksi Kirjoituksia.
Voimme lukea voideltuna Kirjoituksiakin.
Ennen uskoontuloa Raamattu ei edes auennut mulle.
Se oli tyhjä kirja. Tai jos se vähän aukeni, -
siinä oli semmoinen tuomion julistus, ettei se koskettanut mua.
Mutta välittömästi, kun tulin uskoon, koin, että teksti aukeni.
Näin, että voitelu tekee sen.
Mikä tämä voitelu on? Mikä tämä ihmeellinen Pyhä Henki?
Apt. 2:1 kertoo, että kun Pyhä Henki tuli, he saivat voiman.
Saada voima vaeltaa Jumalan askelissa.
Saada voima tuntea, että Jeesus on totta. Raamattu on totta.
Henki täyttää erilaisilla lahjoilla ja saat kulkea niissä lahjoissa.
Jumala on antanut mullekin lahjoja ja oon saanut toimia niissä.
Mä oon kokenut niissä voitelua.
Hän antaa voitelua, kun rohkeasti menemme eteenpäin siinä.
Mikä voi estää voitelun tulon elämään? Suurin syy on pelko.
Se, että pelkäämme ja vetäydymme.
Tai että rakastamme maailmaa.
Käännämme fokuksen pois Jeesuksesta.
Jos jokin muu asia tulee rakkaammaksi kuin Jeesus.
Voitelu on ihana asia.
Kun voideltuna palvelet Jumalaa, -
ikään kuin kohoat asioiden yläpuolelle.
Voit tuoda sen Jumalan ilmoituksen, voit elää siinä ja palvella.
Niin kuin sulla ois siivet ja pääsisit lentämään.
Se kannattelee ja vahvistaa. Mutta voitelu aina maksaa.
Vaikka se on ilmainen lahja. Mutta kun kannamme voitelua, -
varsinkin jos haluamme syvemmälle, ymmärtämään Jumalan salaisuuksia, -
janoamaan lisää ilmestymistään.
Vähän niin kuin huippu-urheilija.
Nyt olemme seuranneet jalkapalloa ja keihäänheittoa, -
erilaisia urheilulajeja.
Urheilija tekee määrätietoisesti työtä saadakseen huipputuloksen.
Jumalan maailmassa pelaa aivan samalla lailla.
Meillä täytyy olla päämäärä Kristuksessa Jeesuksessa.
Voitelu ei ole päämäärä, vaan Jeesus.
Kun Hän on päämäärä, me saamme kantaa voitelua. Ja se vahvistuu.
Omassa elämässäni se lähti ihan pienistä, kun lähdin palvelemaan.
Jumala kutsui ylistämään.
Lähdin rohkeasti profeetalliselle alueelle.
Voitelu lähti kannattamaan ja Jumalan profeetallinen Henki tuli.
Voitelu rikkoo siteitä ja taakkoja.
Olen monta kertaa nähnyt, kun Pyhän Hengen voitelu tulee, -
se murtaa pahuuden voimia.
Siksi, koska toimit Jeesuksen auktoriteetissa, Hänen voitelussa.
Ihminen voi olla täysin sulkeutunut evankeliumille -
tai voi olla jopa itsetuhoinen.
Itsekin olen taistellut rukouksessa tällaisten ihmisten puolesta -
ja nähnyt, kuinka voitelu murtaa pimeyden kahleen.
VT:ssa puhutaan monessa kohdassa, Sakariassa ja Jesajassa, -
puhutaan sateista, jotka kuohkeuttaa maan ja antaa sadon.
Siinä puhutaan Hengen sateista.
Ne muuttavat maan hedelmälliseksi, vahvistavat sitä.
Kuiva aavikko muuttuu puutarhaksi.
Samalla tavalla, kun me voitelussa kuljemme, -
saamme nähdä, että täysin kovat ihmissydämet murtuvat.
Ei sellaista ihmistä olekaan, -
joka olisi immuuni Pyhän Hengen vaikutukselle.
Se joko suuttuu tai muuttuu.
Ihminen tuntee sen voiman, koska se on maailmankaikkeuden suurin voima.
Rukoillaan, että saisimme täyttyä Hengellä ja täyttää tehtävämme.
Jokaisella meillä on voitelu siihen tehtävään, -
johon Jumala on kutsunut meidät.
Ja Jumala vie eteenpäin siinä. Ei jäädä paikoilleen.
Jos olemme kokeneet jossakin Jumalan kutsua ja voitelua, -
ei se tarkoita, että tehtävä on aina sama. Jumala vie eteenpäin.
Uskalletaan mennä siinä kutsussa ja voitelussa eteenpäin.
Ei tule pelätä sitä.
Kun Pyhä Henki alkaa vaikuttaa meissä, -
se ei ole aina niin kaunista.
Siinä voi tulla melua ja hälyä. Monenlaista voi tapahtua.
Esimerkiksi kun ihminen vapautuu demonisista siteistä, -
siinä voi tulla melua ja hälyä.
Mutta kaiken tämän takana voitelun tarkoitus on vapauttaa.
Voitelun tarkoitus on vahvistaa.
Voitelu opettaa, antaa ymmärrystä, kuinka toimia eri tilanteissa.
Vaatii herkkyyttä olla kuulolla.
Mä oon ollut näissä asioissa kantapääoppija, -
mutta Herra on opettanut: "Kuuntele, mihin voitelu vie."
Esimerkiksi ylistyksessä on tosi tärkeää kuulostella, -
lähteekö nyt profetaaliseen ylistykseen, -
vai mihin Pyhä Henki haluaa lähteä viemään.
Voitelu tuo myös auktoriteettia.
Auktoriteettia vihollisen valtojen yli.
Joskus me pelätään sitä.
Mutta tiedätkö, kun olet perheessä...
Ehkä olet ainoa uskova perheessä tai sulla on uskovainen perhe.
Ehkä olet vasta kiinnostunut hengellisistä asioista.
Tiedätkö, Jumala kutsuu sua kantamaan Hänen voiteluaan.
Saat olla perheessä taistelemassa ja rukoilemassa, -
että pääsisitte koko perhe siunaukseen.
Jumala antaa ymmärryksen, kuinka toimia eri perheenjäsenten kanssa.
Voitelu vaikuttaa sitäkin.
Meillä kaikilla on haastavia ja vaikeita ihmissuhteita, -
mutta voitelun kautta ymmärrämme, -
kuinka kohdata nämä meitä tarvitsevat ihmiset.
Ja voitelu murtaa ikeet.
Se murtaa taakat ja kahleet ihmisen elämässä.
Ja on aivan eri asia julistaa voideltuna, -
kuin vain puhua opittuja asioita tai olla uskonnollinen.
On aivan eri, kun Pyhä Henki tulee yllesi -
ja julistat, mitä Pyhä Henki antaa sisimpään.
Olen monesti sen itse nähnyt.
Olen tullut tyhjänä tilaisuuteen, jossa mulla on puhujavastuu.
Yhtäkkiä Jumalan Henki täyttää ja mä tunnen, -
kuinka Hänen täyteydestään voisin puhua vaikka kuinka kauan.
Voitelu murtaa esteet -
ja ihmiset voi myös vastaanottaa Sanan, mikä sulla on.
Janotaan voitelua! Janotaan täyttyä Pyhällä Hengellä ja tulella.
Janotaan tehdä Hänen tahtonsa, se elämä on kaikkein rikkainta!
Se vie ihmeellisiin seikkailuihin ja ihmeellisiin vaikeuksiinkin.
Voitelu aina maksaa, mutta muista, että kun kuljet voitelussa, -
sä tunnet kaikkein suurinta iloa.
Janotaan ja rukoillaan syyssateita ja kevätsateita.
Jumalan sateita oman elämämme ylle, kaupunkimme ja maamme ylle.
Jumala murtaa vihollisen muurit. Aamen.
Tekstitys: Johanna Holmström